Σύντροφοι Συντρόφισσες Αναρχικοί/ κες και Κομμουνιστές/ στριες. 

Όπως και σε όλο τον κόσμο, έτσι και στην Κύπρο με την παγκόσμια 
καπιταλιστική Κρίση το κράτος και οι εκάστοτε κυβερνήσεις κατά σειρά 
εφάρμοζαν σταδιακά μια πολιτική λιτότητας με αποκορύφωμα το 2013 την 
εφαρμογή του μνημονίου εις βάρος τον φτωχών και καταπιεσμένων 
εργαζομένων. Η διαχείριση του καπιταλιστικού συστήματος, είτε από την δεξιά 
με νεοφιλελεύθερες πολιτικές, είτε από κυβερνήσεις συνεργασιών, είτε από 
την δήθεν αριστερά δεν παρείχαν ποτέ κανένα όφελος στα λαϊκά στρώματα 
της χώρας αντιθέτως καταπατούσαν πάντα την εργατική τάξη και τα αδύνατα 
κοινωνικά στρώματα. Η αμέτρητη σπατάλη από το κράτος δεν παράγεται πια 
από τους οικονομικούς μηχανισμούς με την κλασσική έννοια. Προέρχεται από 
την υπέρμετρη ανάγκη του εξουσιαστικού μηχανισμού και την καταστροφή 
κάθε πρωτοβουλίας που αντιστέκεται ενάντια στα μέτρα καταστολής και 
λιτότητας που εφαρμόζει το κράτος. 

Η Κύπρος όπως και άλλες Ευρωπαϊκές χώρες οδηγήθηκε στους 
μηχανισμούς στήριξης και στα μνημόνια με την δικαιολογία ότι η οικονομική 
κρίση είναι αναπόφευκτη και η χρεωκοπία είναι γεγονός. Πίσω από αυτό το 
πρόσχημα ο δανεισμός του κράτους για να σώσει τις τράπεζες είχε τραγικά 
αποτελέσματα το τίμημα του κουρέματος που ακολούθησε το πλήρωσαν οι 
μεροκαματιαρήδες με τις οικονομίες μιας ζωής. Αφού την ίδια ώρα ελίτ της 
αστικής τάξης φυγάδευε τα κεφάλαια της στο εξωτερικό. Η μείωση μισθών και 
συντάξεων, η διάλυση συλλογικών συμβάσεων, τα ευέλικτα ωράρια, η 
κατάργηση της κυριακάτικης αργίας, η λεηλασία του ταμείου κοινωνικών 
ασφαλίσεων, οι εκποιήσεις σπιτιών, η αύξηση της ανεργίας, είναι μόνο μερικές 
από τις επιπτώσεις που καλούνται οι καταπιεσμένοι να πληρώσουν απο την 
μανία του κεφαλαίου. 

Στην Κύπρο του 2019 τα μέτρα λιτότητας εφαρμόζονται από την σημερινή 
κυβέρνηση πιο εύκολα, όχι μόνο με τα παραπάνω που αναφέραμε αλλά και 
με το ξεπούλημα του δημοσίου πλούτου σε ιδιώτες κεφαλαιοκράτες. ( 
ιδιωτικοποίηση των λιμανιών, η εφαρμογή κομίστρων σε σχολικά λεωφορεία, 
η εφαρμογή υποχρεωτικής εισφοράς στα νοσοκομεία για μια απλή εξέταση, η 
εσκεμμένη αποδυνάμωση των δημοσίων νοσοκομείων και ενίσχυση των 
ιδιωτικών, ο οικονομικώς αποκλεισμός της κρατικής τηλεόρασης, η 
κατασπατάληση 7,6 δισεκατομμυρίων του ταμείου των κοινωνικών 
ασφαλίσεων η καταστροφή προστατευόμενων περιέχων στο βωμό του 
κεφαλαίου και της ξενοδοχειακής "ανάπτυξης" που γίνεται με μανία με 
εσκεμμένες πυρκαγιές και ανενόχλητη αποξήλωση των περιοχών). 

Όλα αυτά μέρα παρα μέρα πληθαίνουν και ευνοούν το κεφάλαιο και τους 
στενούς συγγενείς των κυβερνώντων. Μέσα σε αυτές τις συνθήκες 
επιβιώσεις, η δημιουργία της Αντιφασιστικής συλλογικότητας ΔΡΟΜΟΣ μιας 
συλλογικότητας Αναρχικών και Κομμουνιστών είναι απαραίτητη. Η δημιουργία 



συλλογικοτήτων που έχουν σκοπό την ταξική πάλη την οργάνωση των 
εργαζομένων και της νεολαίας σε ριζοσπαστικές κοινωνικές ομάδες, για 
ανατροπή της υπαρκτής κατάστασης καθώς και της ναζιστικής απειλείς που 
αναβιώνει στην Κύπρο είναι εφικτή. Γνωρίζουμε πολύ καλά ότι Αναρχικοί και 
Κομμουνιστές, μέσα απο την δράση μας και την ανησυχία μας αναγνωρίζουμε 
ως αναγκαιότητα την σύζευξη των σημείων που συμφωνούμε για την επίτευξη 
του σκοπού μια επιτυχημένη εξέγερση και ανατροπή του σάπιου 
καπιταλιστικού συστήματος που κατασπάραξε τις ελευθερίες μας. Βασικός 
στόχος της Συλλογικότητας μας είναι η ενδυνάμωση του αντιφασιστικού 
αγώνα στους δρόμους της Κύπρου σε κάθε πόλη και γειτονιά. Μέσα από των 
κοινό αγώνα Κύπριων και ξένων εργατών και μέσα από την διεθνιστική 
αλληλεγγύη, απέναντι σε ότι μας καταπιέζει τις ζωές μας μπορούμε και 
πιστεύουμε ότι ένας άλλος κόσμος είναι εφικτός. 

Ενας κόσμος και μια κοινωνία μακριά από την κοινωνία της πατριαρχίας και 
της προκαταλήψεις την ξενοφοβία, και το ρατσισμό, της ομοφοβίας και της 
απάθειας. Μακριά από τα φαινόμενα της νεοναζιστικής οργάνωσης του 
υπόκοσμο και το παράρτημα της Χρυσής Αυγής στην Κύπρο το Ε.ΛΑ.Μ. Ο 
συντονισμός μας και η ενδυνάμωση της συλλογικότητας μαζί με τις υπόλοιπες 
μαχόμενες αντιφασιστικές οργανώσεις είτε στην Κύπρο είτε στο εξωτερικό θα 
τσακίσει το τέρας του καπιταλισμού και την φασιστική απειλή που γέννησε. 

ΚΑΜΙΑ ΚΑΙ ΚΑΝΕΝΑΣ ΣΥΝΤΡΟΦΟΣ ΜΟΝΟΣ Η ΜΟΝΗ ! 

ΚΥΠΡΙΟΙ ΚΑΙ ΞΕΝΟΙ ΕΡΓΑΤΕΣ ΕΝΩΜΕΝΟΙ ! 

ΕΝΑΝΤΙΑ ΣΕ ΚΑΘΕ ΜΟΡΦΗ ΚΡΑΤΙΚΗΣ ΚΑΤΑΣΤΟΛΗΣ ! 

ΕΝΑΝΤΙΑ ΣΤΟΝ ΚΑΝΙΒΑΛΙΣΜΟ ΤΟΥ ΚΡΑΤΟΥΣ ! 

ΕΝΑΝΤΙΑ ΣΤΟΝ ΔΥΝΑΤΟ ΠΟΥ ΕΠΙΒΑΛΛΕΤΑΙ ΣΤΟΝ ΑΔΥΝΑΤΟ ! 

ΝΑ ΜΗΝ ΖΗΣΟΥΜΕ ΣΑΝ ΔΟΥΛΟΙ ! 

ΝΑ ΜΗΝ ΣΥΝΗΘΙΣΟΥΜΕ ΣΤΟΝ ΘΑΝΑΤΟ ! 

Η σελίδα μας στο ίαοθόοοΚ είναι ένα μέσο εναλλακτικής ενημέρωσης ενάντια 
στην ενοχλητική παραπληροφόρηση τον καθεστωτικών ΜΜΕ. Είναι μία 
σελίδα συλλογικής εργασίας με κύριο της στόχο να λειτουργήσει σαν ένας 
μηχανισμός αντίστασης ενάντια στην λογοκρισία και την ξενοφοβία που 
παράγουν τα ελεγχόμενα ΜΜΕ. Είναι ένας τρόπος ενημέρωσης για την δράση 
που κάνει η Συλλογικότητα μας. 


Αντιφασιστική Συλλογικότητα ΔΡΟΜΟΣ. 





